Stýrið fyri Arbeiðsmarknaðareftirlønargrunnin (AMEG) hevur samtykt at hækka eftirlønina úr grunninum við 23% frá 1. januar 2019, soleiðis at eftirlønin fer frá 4.545 kr. um mánaðin til 5.590 um mánaðin í 2019. Samlaða eftirlønin komandi ár verður tí 67.080 krónur. Ásetingin er galdandi fyri árið 2019. Størsta orsøkin til hækkingina á 23% er, at inngjaldið til AMEG frá persónum og arbeiðsgevarum hækkar úr 2,5% til 3% í 2019 og frameftir. Lógin um arbeiðsmarknaðareftirlønargrunnin ásetir, at stýrið fyri grunnin skal áseta útgjaldið í seinasta lagi 1. oktober fyri álmanakkaárið eftir. Í 2017 vóru útgoldnar 384 mió. kr. í eftirlønum úr AMEG, útgjaldið til eftirløn í 2018 er mett til 451 mió. kr. og til 565 mió. kr. í 2019 Hava tit spurningar eru tit vælkomin at seta tykkum í samband við Landsbanka Føroya, telefon 360600 ella teldupost malan @ landsbankin. fo. AMEG verður umsitin í Landsbankanum Tel: + 298 360600 | ameg @ landsbankin. fo | Spurningar um inn- og útgjald til TAKS Tel: + 298 352600 | taks @ taks. fo